માનવમિત્ર, નવી દિલ્હી : સંસદનુ મોનસુન સત્ર ધારણા પ્રમાણે જ તોફાની બનવાના સંકેત દેખાઇ રહ્યા છે. કારણ કે વડાપ્રધાન નરેન્દ્ર મોદીના નેતૃત્વમાં એનડીએ સરકારને ભીસમાં લેવા માટે વિપક્ષ આક્રમક તૈયારીમાં છે. પ્રાપ્ત માહિતી મુજબ મોનસુન સત્ર પહેલા વિપક્ષ એક સાથે આવીને સરકાર પર દબાણ લાવી શકે છે. ૧૮મી જુલાઇના દિવસથી સંસદનુ મોનસુન સત્ર શરૂ થઇ રહ્યુ છે. સત્ર પહેલા ૧૬મી અથવા તો ૧૭મી જુલાઇના દિવસે મળીને વિપક્ષ તેમની આગામી રણનિતીને આખરી ઓપ આપી શકે છે.